一提起咖啡,唔知大家係咪會諗起好多cream、好多糖、好邪惡個種呢,可能正正因為咁,周不時我都會遇到啲客人用一個好驚訝嘅眼神問我:下,乜飲得咖啡架咩?!
單單一杯black coffee其實只有大約5-15 kcal,而杯咖啡肥唔肥主要係取決於落左幾多糖、調味劑、cream以及奶,有機會可以去到500 kcal咁多架。
咁係咪代表只可以飲齋啡呢?當然唔係啦,例如latte/cappuccino都係一啲好健康嘅選擇,製法就係以一杯espresso加入牛奶,分別就係latte比例上奶會多少少,cappuccino就會有泡。卡路里來源主要都係黎自杯奶,所以揀奶時就要留意喇,你唔同咖啡師講明,佢地就會用全脂奶幫你沖,只要你要求轉脫脂奶,卡路里就會低左60-80 kcal,視乎番本身杯咖啡嘅大小。一杯grande size嘅skim milk cappuccino只係得80 kcal架咋。至於點解有啲咖啡會有成500 kcal咁多,就係因為除左全脂奶,仲額外加左好多cream、糖漿、朱古力粉、綠茶粉,夾夾埋埋足足一餐正餐嘅熱量架喇!